text:
- alj
                                         udskrift
                                              af
                         sø- & handelsrettens dombog
                                        ____________
                                            dom
afsagt den 1. november 2016
v-33-15
                                    lab gruppen ab
                                    (advokat michael hansen)
                                    mod
                                    sound support v/lars sørensen
                                    (advokat bruno mikkelsen)
sagens baggrund og parternes påstande
sound support v/lars sørensen har, efter at sagen blev anlagt den 31. marts 2015, anerkendt,
at han ved sin import og markedsføring af kopier af nogle nærmere angivne forstærkere fra
lab gruppen ab, har krænket lab gruppens varemærke- og designrettigheder og også har
overtrådt markedsføringslovens § 1. parterne har ikke kunnet opnå enighed om betaling af
vederlag og erstatning herfor, hvilket derfor skal afgøres af retten.
                                                  -2-
lab gruppen ab (lab gruppen) har endeligt nedlagt følgende påstande:
  1. det forbydes sound support at importere, eksportere, markedsføre eller på anden må-
      de bringe i omsætning de i bilag 1 afbillede forstærkere i enhver variant.
  2. det forbydes sound support at anvende betegnelserne ”fp10000q” og ”fp14000” eller
      dermed forvekslelige betegnelser for forstærkere i danmark.
  3. det forbydes sound support at anvende betegnelsen ”lab.gruppen”, ”lab” eller
      dermed forvekslelige betegnelser i forbindelse med salg og markedsføring af forstær-
      kere i eu.
  (4. frafaldet)
  5. sound support skal til lab gruppen betale 261.423 kr., subsidiært et af retten fastsat
      mindre beløb, med tillæg af procesrente fra sagens anlæg.
  6. sound support skal udlevere de i bilag 1 afbillede forstærkere, der er beslaglagt, til
      lab gruppen.
  7. sound support skal tilbagekalde alle solgte og/eller distribuerede forstærkere som af-
      billedet i bilag 1.
  8. sound support skal udlevere, subsidiært under lab gruppens kontrol tilintetgøre, alle
      sound supports forstærkere, som afbilledet i bilag 1, som sound support har tilbage-
      kaldt og/eller har i sin besiddelse, eller som sound support måtte få i sin besiddelse.
sound support v/lars sørensen (sound support) har endeligt nedlagt følgende påstande:
  1. anerkendes.
  2. anerkendes.
  3. anerkendes.
  (4. frafaldet)
  5. frifindelse, subsidiært frifindelse mod et af retten fastsat mindre beløb.
  6. anerkendes.
  7. frifindelse. (formuleret således: ”der er ikke solgt andre en den ene, som er solgt til en
      stråmand for lab gruppen. kan derfor ikke anerkendes.”)
  8. anerkendes
                                              -3-
oplysninger i sagen
sagens parter
lab gruppen har i ca. 30 år drevet virksomhed med udvikling, produktion, salg og markeds-
føring af ”high end”-lydsystemer til professionelle aktører. markedsføringen sker globalt,
herunder i danmark.
lab gruppen markedsfører bl.a. de i sagen omhandlede forstærkere med betegnelserne
”fp14000” og ”fp10000q”. af lab gruppens prisliste gældende pr. 1. oktober 2014 fremgår,
at den vejledende udsalgspris for fp14000 er 36.900 kr. (ekskl. moms) og for fp10000q er
38.200 kr. (ekskl. moms). lab gruppen har endvidere fremlagt eksempler på fakturaer fra
2011-2014, der viser, at fp10000q på brugtmarkedet i danmark i denne periode er solgt for
mellem 15.000 kr. og 20.034 kr. (ekskl. moms).
lab gruppen har registrerede varemærke- og designrettigheder til de nævnte produkter,
som sound support som anført indledningsvis har anerkendt at have krænket i denne sag.
sound support har virksomhedsadresse i nibe og er en personlig virksomhed drevet og ejet af
lars sørensen. virksomheden blev etableret i 2005 og er ifølge hjemmesiden vokset til i dag
at være en af de største udlejningsvirksomheder af lyd- og lyssystemer. det fremgår videre,
at sound support leverer løsninger til musicals, teater, koncerter, festivaler, events og mes-
ser. som reference nævnes bl.a. aamaze-festivalen i 2014, hvortil sound support leverede
totalløsning på lyd, lys og scene. som referencer nævnes endvidere aalborg karneval i 2014,
hvor sound support også fungerede som totalleverandør, og rock under bøgen i odder,
som sound support har været fast leverandør til i en årrække. herudover nævnes en række
kunstnere og bands som referencer.
under fanebladet ”udlejning” på hjemmesiden findes en oversigt over de produkter, som
sound support udlejer, og til hvilken pris produkterne udlejes. det fremgår heraf, at sound
                                                -4-
support bl.a. udlejer én fp10000q-forstærker. denne forstærker udlejes til en pris på 500 kr.
pr. dag, 750 kr. for to dage og 1.500 for en uge.
af en fremlagt revisorerklæring af 3. juni 2016 fra registreret revisor ernst haase fremgår
bl.a., at sound support havde en omsætning på 204.642 kr. og et resultat på -104.022 kr. i
2012, en omsætning på 277.174 kr. og et resultat på 9.447 kr. i 2013, en omsætning på 615.999
kr. og et resultat på 18.234 kr. i 2014 samt en omsætning på 241.970 kr. og et resultat på
24.720 kr. i 2015.
til illustration af produkterne i sagen vises her nogle fremlagte billeder:
                    (fp14000)                                       (fp10000q)
                (kopi af fp14000)                               (kopi af fp10000q)
sound supports import og salg af kopiprodukter
parterne er ikke enige om det nærmere omfang af sound supports import og salg af lab-
kopiprodukter.
til belysning af dette spørgsmål har lab gruppen fremlagt en række udskrifter fra face-
book-gruppen, ”dk pro audio and light trade”, som er en offentlig gruppe. det fremgår af
en af udskrifterne, at lars sørensen i denne facebook-gruppe reklamerede med at have to
stk. fp10000q-kopier til salg til en pris på 8.000 kr. pr. stk. af en anden udskrift ses, at lars
                                                  -5-
sørensen i samme facebook-gruppe reklamerede med også at have to stk. fp14000-kopier til
salg til en pris på 8.000 kr. pr. stk. af en tredje udskrift fremgår endelig, at lars sørensen på
et tidspunkt også har reklameret med at have fire stk. fp10000q-kopier til salg. det fremgår
ikke af udskrifterne, hvilken dato de er fra.
i oktober 2014 foretog lab gruppen via en samarbejdspartner, lcd-media, et prøvekøb af
en af fp10000q-kopierne. fakturaen for købet blev udstedt af sound support og lød på 8.000
kr. plus moms.
den 11. december 2014 anmodede lab gruppen fogedretten i aalborg om at foretage bevis-
sikring hos sound support. bevissikringsforretningen blev foretaget den 22. december 2013.
lars sørensen oplyste under bevissikringsforretningen, at han på lageret havde seks stk.
fp10000q-kopier, hvoraf to tilhørte en bekendt, samt én fp14000-kopi. lars sørensen oplyste
endvidere, at han kun havde solgt ét kopiprodukt; formentlig det produkt, som lab grup-
pen havde købt via lcd-media. fogedretten tog anmodningen om bevissikring til følge og
beslaglagde de i alt syv stk. kopiforstærkere samt regnskabsmateriale fra lars sørensens
computer og en mappe med bilag.
en del af det beslaglagte regnskabs- og bilagsmateriale fra bevissikringsforretningen er frem-
lagt under sagen. det fremgår blandt andet heraf, at sound support ved en e-mail af 28. sep-
tember 2012 bestilte fire stk. fp10000q-kopiprodukter til en pris af 825 usd pr. stk. hos den
kinesiske producent, merrysound. sound supports forretningsadresse i nibe blev angivet
som leveringsadresse. af en e-mail af 21. november 2014 fra den kinesiske producent, san-
way, fremgår endvidere, at sound support havde bestilt yderligere tre stk. fp10000q-kopier
og én fp14000-kopi, for hvilket sanway havde faktureret i alt 3.505 usd. i overensstemmelse
hermed indeholder det beslaglagte bilagsmateriale en ”commercial invoice” af 15. november
2014 på tre stk. fp10000q-kopier og én fp14000-kopi på i alt 3.505 usd. i en e-mail af 28. no-
vember 2014 til sound support bekræftede sanway at have modtaget betalingen.
                                                -6-
forklaringer
der er under sagen afgivet forklaring af jonas bruun olsen og lars sørensen.
jonas bruun olsen har forklaret bl.a., at han er salgschef for lab gruppen i danmark.
lab gruppen er verdens førende virksomhed inden for udvikling, produktion og markeds-
føring af forstærkere og andet lydudstyr. virksomheden favner bredt og leverer således både
lydudstyr til større produktioner, såsom f.eks. roskilde festival, og lydudstyr til brug i min-
dre daglige installationer, f.eks. i bygninger eller lignende. lab gruppens typiske kunder er
udlejningsvirksomheder, forhandlernetværk og installatører. lab gruppens globale mar-
kedsandel er ca. 50 %. danmark omtales normalt som et ”lab-land”, og på dette marked er
lab gruppen næsten dominerende. der findes andre udbydere af forstærkere på det danske
marked, men ingen af disse har produkter, der direkte kan konkurrere med lab gruppens
produkter. lab gruppens produkter bruges typisk som et lukket lydsystem, men de enkelte
produkter kan også anvendes hver for sig og indgå i andre lydsystemer.
lab gruppens forstærkere fp10000q og fp14000 har været på markedet siden slutningen af
2005 / starten af 2006. disse forstærkere er kendt som branchens ”traktorer”. forstærkerne er
yderst stabile og kan ikke ”slås ihjel”. forstærkerne har derfor også en høj gensalgsværdi på
brugtmarkedet. fp10000q og fp14000 er også meget populære i danmark.
lab gruppen blev opmærksom på lars sørensens kopier af fp10000q og fp14000, efter at
flere af lab gruppens kunder havde gjort ham opmærksom på, at lars sørensen lavede
”rod” i markedet. han kan ikke huske præcis, hvor mange henvendelser fra kunder, han har
fået i anledning af lars sørensens kopiprodukter.
lars sørensens kopiprodukter har på ingen måde samme kvalitet som fp10000q og fp14000.
blandt andet ”forvrænger” kopiprodukterne væsentligt mere, end fp10000q og fp14000 gør.
visuelt er der ikke den store forskel mellem lars sørensens kopiprodukter og fp10000q /
fp14000. en original, brugt fp10000q / fp14000 koster næsten det dobbelte af, hvad en ny
                                                 -7-
kopiforstærker koster hos lars sørensen. alle disse forhold er med til at undergrave marke-
det. problemet er, at når folk til et ”live”-musikarrangement ser et af kopiprodukterne, ser de
oftest bare en forstærker, der ligner en fp10000q / fp14000, og som de derfor tror, er fra lab
gruppen. når kopiforstærkerne ikke ”performer”, som de skal, får lab gruppen indirekte
skylden, og dette er i høj grad et forstyrrende element.
lab gruppen har siden 2013 været meget plaget af kopiprodukter i danmark. i 2013 og
frem til medio 2014 kendte de kun til lars sørensen, men herefter har der også været flere
andre, der forhandlede kopiprodukter, og lab gruppen har flere kopisager kørende.
lars sørensen har forklaret bl.a., at han er uddannet tømrer og de seneste 12 år har arbejdet
på fuld tid som tømrer. han har altid haft musik og lyd som stor interessere, og siden 2005
har han drevet virksomheden sound support i sin fritid.
sound support beskæftiger sig med alt, hvad der har med lyd og lys at gøre. virksomheden
leverer lyd- og lysudstyr til alle slags arrangementer, lige fra fødselsdage til store koncerter.
sound support driver også udlejningsvirksomhed med sådant udstyr. virksomheden er ikke
så stor og har ingen medarbejdere udover ham selv. i sommer-månederne er han ude og le-
vere udstyr til arrangementer hver weekend. andre måneder leverer han dog kun ca. 1-2
gange om måneden, og i januar-marts er der typisk slet ikke noget arbejde for virksomheden,
udover enkelte teknikeropgaver for andre firmaer.
teksten på sound supports nuværende hjemmeside stammer fra den supports oprindelige
hjemmeside, der blev udarbejdet i forbindelse med opstarten af virksomheden. han håbede
dengang, at sound support ville udvikle sig til en af de største udlejningsvirksomheder i
branchen, men det gik desværre ikke så godt, som han havde håbet. han har dog beholdt
den positive tekst på hjemmesiden, da han håber, at det kan tiltrække nogle store kunder.
aamaze-festivalen i 2014, som han nævner på hjemmesiden som en reference, var frivilligt
arbejde, og sound support opnåede derfor ikke fortjeneste i forbindelse med arrangementet.
aalborg karneval i 2014, som han også reklamerer med på hjemmesiden, gav derimod den
                                                -8-
største enkeltbetaling for et arrangement, som sound support nogensinde har fået. virksom-
heden fik ca. 120.000 kr. plus moms for at arrangere lyd, lys og scener ved dette store arran-
gement. alt det anvendte udstyr til arrangementet var han imidlertid nødt til at leje eller lå-
ne. sound support har ikke i de efterfølgende år leveret udstyr til aalborg karneval. rock
under bøgen i odder er også et stort tilbagevendende arrangement for virksomheden; sound
support får typisk 20.000 kr. plus moms for at være leverandør til dette arrangement. for et
gennemsnitligt arrangement, hvor der er under 500 mennesker, fakturerer sound support ca.
6.500-7.000 kr. plus moms. hvis arrangementet er større, kræver det mere udstyr, og så er
prisen højere.
de fleste af produkterne, der fremgår af oversigten over sound supports udlejningspriser, le-
jer eller låner sound support selv ude i markedet af andre udlejere eller venner. den
fp10000q-forstærker, der fremgår af oversigten, lejer han f.eks. af en god ven, morten niel-
sen. denne lab-forstærker er original.
han har kun købt i alt fem stk. lab-kopiforstærkere i kina bestående af fire stk. fp10000q
og én fp14000. kopiforstærkerne blev købt ad to omgange fra den kinesiske producent,
sanway. han kan ikke huske præcis, hvornår købene er sket. fp14000-kopiforstærkeren
brændte dog hurtigt af, efter at den var blevet leveret, og sanway sendte derfor uden bereg-
ning en ny fp14000-kopi som erstatning for den gamle. det er udtryk for en skrivefejl, når
han på facebook skrev, at han havde to stk. fp14000 til salg. han har aldrig haft to stk. af
denne kopiforstærker. han har ikke købt de kopiforstærkere, som tilsyneladende fremgår af
de fremlagte ”commercial invoices”. de kinesiske producenter sendte blot disse dokumenter
til ham som svar på hans forespørgsler om at få oplyst priser. han endte med aldrig at købe
produkterne. det havde derfor været mere korrekt, hvis der havde stået ”proforma invoice”
på dokumenterne, men det er ikke alle kinesiske producenter, som skriver dette.
han har aldrig udlejet nogen af de fem kopiforstærkere. han har i det hele taget ikke rigtig
brugt kopiforstærkerne, da de var af for ringe kvalitet. han har dog solgt en enkelt fp10000q
til lcd-media for ca. 10.000 kr., hvilket han tjente omkring 1.500-2.000 kr. på. kopiforstærke-
ren til lcd-media blev solgt i privat regi via hans private facebook-side. årsagen hertil var,
                                                      -9-
at kopiforstærkerne var købt og betalt af ham privat. kopiforstærkerne var ikke købt med
sound supports penge, men han afløftede momsen heraf i virksomheden.
i december 2014 fik han beslaglagt seks stk. fp10000q-kopiforstærkere og én fp14000-kopi.
de to af fp10000q-kopierne var dog ikke hans, idet han havde lånt disse af en ven. henset
til, at han forinden havde solgt en af fp10000q-kopierne, kan det godt være, at det faktisk
var tre fp10000q-kopier, som han havde lånt.
sound supports høje omsætning i 2014 skyldtes i vidt omfang indkøb af et stort antal lamper
hos virksomheden pr lighting, som sound support herefter videresolgte. sound support
købte i dette år lamper for ca. 200.000-300.000 kr.
parternes synspunkter
for lab gruppen er der i det væsentlige procederet i overensstemmelse med påstandsdo-
kumentet af 30. juni 2016, hvoraf fremgår bl.a.:
        ”…
        2.     sammenfattende sagsfremstilling og anbringender
        2.1    indledende
        …
        2.1.1 ad spørgsmålet om erhvervsmæssig markedsføring
        sound support gør gældende, at forholdet ikke er omfattet af markedsføringsloven, da mar-
        kedsføringen er sket fra lars sørensens private facebookside.
        dette bestrides.
        der er utvivlsomt tale om erhvervsmæssig markedsføring, jf. sh2012.v-0011-11, der vedrørte
        import af 4 kopiure.
        endvidere er der tale om professionelt lydudstyr, og at forstærkerne ikke er egnede til privat
        brug. der er tale om meget kraftige forstærkere, som bruges ved store festivaler eller på større
        spillesteder. dette forhold understøtter, at ypoc kopi forstærkere er indkøbt med erhvervsmæs-
        sigt brug for øje og ikke til lars sørensen privat.
        endelig drev lars sørensen på annonceringstidspunktet sound support, som solgte ypoc kopi
        forstærkerne. salget af forstærkerne på facebooksiden ”dk pro audio and light trade”, må således
                                             - 10 -
sidestilles med erhvervsmæssigt salg, idet disse naturligt må anses som forstærkere hidrørende
fra sound support. det er uden betydning, at annonceringen sker fra lars sørensens private fa-
cebookside. de prøvekøb, der er bestilt ud fra annoncen på facebook, er blevet faktureret fra
sound support, jf. bilag 6.
det er uden betydning, at lars sørensens private facebookside er lukket, som anført af sound
support, da annonceringen sker på facebooksiden ”dk pro audio and light trade”, der er en of-
fentlig gruppe, jf. bilag 15.
2.2    ad spørgsmålet om udmåling af vederlag
i henhold til varemærkelovens § 43, stk. 1, designlovens § 37 og markedsføringslovens § 20, stk.
3, er lab gruppen berettiget til at kræve et rimeligt vederlag for sound supports import, di-
stribution, markedsføring og salg af ulovlige ypoc kopi forstærkere og i tillæg hertil kræve er-
statning for den yderligere skade og de omkostninger, som er blevet påført lab gruppen som
følge af krænkelserne.
selve opgørelsen og størrelsen af det rimelige vederlag skal ifølge forarbejderne til varemærke-
loven og markedsføringsloven fastsættes til det vederlag, den royalty eller det honorar, som
lab gruppen kunne have oppebåret, hvis sound support havde erhvervet retten til at importe-
re, distribuere, markedsføre og sælge ulovlige kopier af lab gruppens originale forstærkere på
lovlig vis frem for i strid med lab gruppens rettigheder. dette er tillige fastslået i domspraksis,
herunder i u2001.1572v og u2005.60v.
kravet på rimeligt vederlag er uafhængigt af det tab, som lab gruppen har lidt. det tabsuaf-
hængige rimelige vederlag skal således beregnes med udgangspunkt i lab gruppens sædvan-
lige vederlag og ikke med udgangspunkt i sound supports uberettigede fortjeneste i forbindel-
se med sound supports krænkelser.
sound support har i det mindste været i besiddelse af 7 fp 10000q forstærkere og 2 fp14000
forstærkere.
lab gruppens rimelige vederlag må derfor principielt tage udgangspunkt i størrelsen af en så-
dan licens, som ville være aftalt mellem parterne.
lab gruppen har dog aldrig givet licens til, at andre kunne bruge deres varemærker, design el-
ler øvrige rettigheder efter markedsføringsloven. vederlaget bør derfor henset til formålet og
sædvanlige licenssatser i branchen i øvrigt fastsættes til en fiktiv licensafgift på 25 %, se hertil
sø- og handelsrettens afgørelse v-11-05, af de 9 forstærkeres vejledende udsalgspris, jf. bilag 11.
ved fastlæggelsen af licensafgiften skal således både henses til forstærkernes høje udsalgspris,
og at ypoc kopi forstærkerne udgør en krænkelse efter både varemærkeloven, markedsførings-
loven og designloven.
lars sørensen har været fuldt bekendt med, at der var tale om kopiprodukter, hvilket blandt
andet fremgår af bilag 9, hvor det anføres, at ”det er en efterligning af lab”.
sound support har fået en uberettiget vinding ved udlejning af ypoc kopi forstærkerne. der
lægges i den forbindelse vægt på, at formålet med sound support blandt andet er at drive ud-
lejningsvirksomhed med lys- og lydudstyr. sound support er i dag en af de større udlejnings-
                                               - 11 -
virksomheder inden for lyd- og lyssystemer i skandinavien og har leveret lyd og lys til en lang
række store koncerter, jf. bilag 20.
sound supports udlejningspriser i bilag 21 viser, at sound support bl.a. udlejede forstærkeren
fp10000q i juli 2015, og bilag 22 viser, at sound support fortsat udlejer forstærkeren. det frem-
går, at den gældende udlejningspris for fp 10000q er dkk 500 for 1 dag, dkk 750 for 2 dage og
dkk 1.500 for en uge.
henset hertil gøres det gældende, at sound support har haft en betydelig avance ved deres ud-
lejningsvirksomhed, og at den omfattende markedsføring af ypoc kopi forstærkerne i skandi-
navien har skabt en betydelig markedsforstyrrelse og skade på lab gruppens renommé. lab
gruppen skal følgelig godtgøres den avance som sound support har haft i forbindelse med ud-
lejningen og den markedsforstyrrelse som udlejningsvirksomheden har medført.
en rimelig licensafgift for en fp10000q forstærker udgør herefter 9.550 kr. og for en fp14000
forstærker 9.225 kr., i alt svarende til 85.300 kr. for de 9 markedsførte forstærkere.
2.3    ad spørgsmålet om udmåling af erstatningskrav for yderligere skade
2.3.1 afsætningstab
i henhold til varemærkelovens § 43, designlovens § 37 og markedsføringslovens § 20, stk. 2, har
lab gruppen ud over det rimelige vederlag krav på erstatning for den yderligere skade, her-
under afsætningstab, tab i forbindelse med markedsforstyrrelser samt dækning af omkostnin-
ger, som lab gruppen er blevet påført som følge af den ulovlige import, distribution, markeds-
føring og salg af ulovlige ypoc kopi forstærkere.
salg af de ulovlige ypoc kopiforstærkere har fortrængt lab gruppens originale produkter, så-
ledes at lab gruppens salg er blevet direkte erstattet med salget af de ulovlige kopiforstærke-
re.
lab gruppens afsætningstab kan opgøres til i hvert fald tre forstærkere, én fp 14000, og to
fp10000q, idet det bemærkes, at to af de beslaglagte fp10000q forstærkere ifølge sound sup-
port ikke indehaves af sound support, hvorfor der er solgt to fp10000q forstærkere.
afsætningstabet vil herefter kunne opgøres som lab gruppens tabte fortjeneste multipliceret
med antallet af fortrængte enheder på markedet. lab gruppens fortjeneste på en fp10000q
forstærker ved salg til vejledende udsalgspris udgør kr. 27.040 og lab gruppens fortjeneste på
en fp14000 forstærker ved salg til vejledende udsalgspris udgør kr. 25.368, hvorefter den sam-
lede mistede fortjeneste udgør kr. 79.448.
idet afsætningstabet alene kan kræves dækket i forhold til den yderligere skade, skal afsæt-
ningstabet kun medgå for den del der ligger over det beregnedes rimelige vederlag …, hvorfor
den samlede yderligere afsætningstab herefter vil være kr. 51.123.
2.3.2 markedsforstyrrelse
i nærværende sag foreligger der åbenbart en markedsforstyrrelse, idet sound support har bi-
draget med at udvande værdien af lab gruppens produkter, ved at tilføre markedet billige
kopier af lab gruppens originale forstærkere.
                                                  - 12 -
     endvidere har sound support iværksat en omfattende annoncering af de ulovlige ypoc kopi
     forstærkere og har i samme ombæring foretaget ulovlig prissammenligning og utilbørlig udnyt-
     telse af lab gruppens varemærker, hvilket har resulteret i, at der er sket en betydelig og uop-
     rettelig skade på lab gruppens goodwill.
     med hensyn til andre omkostninger og tab omfatter disse blandt andet udgifter til efterforsk-
     ningsomkostninger i relation til den konkrete sag samt omkostninger til kontrol og overvågning
     af om producenter og distributører i øvrigt overholder varemærkeloven, varemærkeforordnin-
     gen og markedsføringsloven.
     henset til grovheden af den foreliggende krænkelse skal erstatningen for markedsforstyrrelse
     og kontrolomkostninger fastsættes skønsmæssigt til ikke under kr. 125.000,00.
     2.4    samlet vederlags- og erstatningsopgørelse
     på baggrund af ovenstående principper kan lab gruppens krav på vederlag og erstatning op-
     gøres som følger, såfremt en licensafgiftsbetragtning lægges til grund:
     rimeligt vederlag                                                       kr.   85.300,00
     afsætningstab (ud over rimeligt vederlag)                               kr.   51.123,00
     erstatning for kontrolomkostninger og markedsforstyrrelse:              kr.   125.000,00
     samlet krav:                                                            kr.   261.423,00
     2.5    ad spørgsmålet om tilbagekaldelse af alle solgte/distribuerede forstærkere
     sound support gør gældende, at de kun har solgt 1 ypoc kopi forstærker, og at denne er solgt
     til en stråmand fra lab gruppen. der er fremlagt dokumentation i sagen, der viser, at sound
     support i hvert fald har solgt 2 ypoc kopi forstærkere af modellen fp10000q og 1 forstærker af
     modellen fp14000.
     lab gruppen fastholder derfor påstand 7, hvorefter sound support skal tilpligtes at tilbage-
     kalde alle solgte og/eller distribuerede forstærkere, jf. varemærkelovens § 44, designlovens § 38
     og markedsføringslovens § 20.
     …”
for sound support er der i det væsentlige procederet i overensstemmelse med påstandsdo-
kumentet af 4. juli 2016, hvoraf fremgår bl.a.:
     ”2. anbringender:
     til støtte for påstanden fremsættes følgende anbringender
     …
     ad 5. vedrørende punkt 5 gøres det gældende
           at der ikke er sket en erhvervsmæssig markedsføring af højtalerne
           at markedsføringsloven derfor ikke er krænket
                                             - 13 -
      at der som en følge heraf ikke skal udbetales erstatning i henhold til markedsføringslo-
       ven
      at der ikke har været nogen større indtjening på udlejningsvirksomheden, jf. bilag a
      at lab gruppen derfor ikke har krav på vederlag
      at betingelserne for erstatning ikke er opfyldt, idet lab gruppen ikke har lidt et tab
uddybende kan følgende bemærkes:
vedrørende lab gruppens påstand 5
særligt vedrørende krænkelsen af markedsføringsloven
vedrørende spørgsmål om hvorvidt lars sørensen har foretaget en erhvervsmæssig markedsfø-
ring af produkterne henviser lab gruppen i sin replik af 4. maj 2016 til dommen sh2012.v-
0011-11. dommen tager stilling til, om indførelse af kopiprodukter er i strid med varemærkelo-
ven.
lab gruppen finder, at betragtningerne i dommen sh2012.v-0011-11 kan anvendes analogt og
at markedsføring fra en privat facebook-profil dermed kan betragtes som erhvervsmæssig. det
er helt åbenbart, at der ingen sammenhæng er mellem privat annoncering på facebook og er-
hvervsmæssig import af kopivarer. der er tale om to forskellige situationer, som skal løses via
to forskellige regelsæt. den omstændighed at retten har fastslået, at import af flere ure er er-
hvervsmæssig, er helt åbenbart ikke det samme som at fastslå, at annoncering på privat face-
book-profil er erhvervsmæssig.
det bestrides således, at betragtningerne i dommen sh2012.v-0011-11 kan anvendes analogt.
lab gruppen anfører yderligere, at der er tale om professionelt lydudstyr. lab gruppen anfø-
rer i den forbindelse, at dette indikerer, at udstyret er indkøbt med erhvervsmæssigt brug for
øje og ikke til lars sørensen privat.
det er uklart, hvad lab gruppen ønsker at påpege med disse bemærkninger. det bestrides ik-
ke, at produkterne er indkøbt til brug for erhvervsmæssig virksomhed.
endeligt anfører lab gruppen, at salg på gruppen ”dk pro audio and light trade” må sidestil-
les med erhvervsmæssigt salg, idet lars sørensen på annonceringstidspunktet drev sound sup-
port, som – ifølge lab gruppen – på daværende tidspunkt solgte ypoc kopi forstærkere.
indledningsvist kan det nævnes, at lars sørensen bestrider at sælge ypoc kopiforstærkere, idet
han end ikke kender ypoc-mærket.
det omstændighed, at genstande sættes til salg i et åbent forum, hvor også erhvervsdrivende
har adgang, kan endvidere ikke automatisk medføre, at der i markedsføringslovens forstand er
tale om et erhvervsmæssigt salg. afgørende må være hvordan sælger præsenterer sig udadtil.
en sådan konklusion ville medføre, at samtlige salgsannoncer på den blå avis skulle betragtes
som erhvervsmæssige annonceringer.
særligt vedrørende antallet af forstærkere
lab gruppen har fremlagt dokumentation for, at lars sørensen har indkøbt 1 fp14000.
                                             - 14 -
lab gruppen har endvidere fremlagt dokumentation for, at lars sørensen har sat to forstærke-
re af mærket fp14000 til salg. lab gruppen gør derfor gældende, at lars sørensen har ejet to
forstærkere.
som lab gruppen allerede er gjort opmærksom på, var der tale om en skrivefejl, når lars sø-
rensen skriver, at han har to til salg. han har aldrig ejet to. alt materiale vedrørende indkøb af
forstærkere er blevet beslaglagt af lab gruppen og fremlagt som bilag 14 i denne sag. heraf
fremgår det klart, at lars sørensen alene har købt én forstærker.
det skal i relation hertil bemærkes, at det er lab gruppen, der som sagsøger skal løfte bevis-
byrden for, at lars sørensen har ejet to forstærkere. i relation hertil skal det bemærkes, at bevis-
byrden ikke på noget tidspunkt kan lægges over på lars sørensen, idet lars sørensen naturlig-
vis ikke kan fremlægge dokumentation for, at købet ikke er foretaget, da sådan dokumentation i
sagens natur ikke eksisterer. henset til at bilag 14 alene viser, at lars sørensen har købt én fp
14000 sammenholdt med, at lars sørensen har oplyst, at der var tale om en skrivefejl, må det
lægges til grund, at lab gruppen ikke har løftet bevisbyrden for, at lars sørensen har ejet to.
særligt vedrørende problemstillingen
…
vedrørende lab gruppens påstand om erstatning efter markedsføringsloven er det min opfat-
telse, at den problemstilling, som retten skal tage stilling til, er, om hvorvidt lab gruppen har
forårsaget markedsforstyrrelser i forbindelse med annonceringen af forstærkerne. bemærknin-
gerne til markedsføringsloven fastslår, at alene erhvervsmæssig annoncering er omfattet af
markedsføringsloven. det er således ikke afgørende, om forstærkerne er indkøbt eller brugt er-
hvervsmæssigt. det afgørende er, om hvorvidt annonceringen har været erhvervsmæssig.
… det [er] min opfattelse, at annonceringen ikke har været erhvervsmæssig, hvorfor den falder
uden for markedsføringsloven.
særligt vedrørende krænkelsen af varemærkeloven
lab gruppen har fremlagt dokumentation for registrering af flere varemærkerettigheder.
… det er lab gruppens opfattelse, at lab gruppen – som en følge af lars sørensens salg af
forstærkere – har krav på erstatning og vederlag i henhold til varemærkelovens § 43 …
vederlag
lab gruppen anfører, at sound support er en af danmarks større udlejningsvirksomheder in-
den for lyd- og lyssystemer. lab gruppen fremlægger i den forbindelse bilag 20.
henset til at lab gruppen er bekendt med sound supports indtjening, er det overraskende, at
lab gruppen vælger at fremføre dette argument. som det allerede er lab gruppen bekendt,
er sound support en meget lille virksomhed med en ganske beskeden indtjening …
den omstændighed, at sound support på sin hjemmeside selv tilkendegiver at være en af de
større udlejningsvirksomheder betyder ikke, at dette er korrekt.
                                                - 15 -
lab gruppen gør gældende, at sound support har haft en betydelig avance ved udlejning.
baggrunden for denne antagelse er – som jeg forstår det – at sound support på sin hjemmeside
selv tilkendegiver at være en af de større udlejningsvirksomheder i danmark.
dette er ikke korrekt, og det er lab gruppen også bekendt med, idet lab gruppen har fået til-
sendt [sound supports] regnskaber.
erstatning
i forbindelse med opgørelsen af sit afsætningskrav, anfører lab gruppen, at denne har et af-
sætningstab på tre forstærkere. lars sørensen har alene solgt én forstærker, hvilket er salget af
en forstærker til lab gruppens stråmand. lab gruppen har således også alene kunnet føre
bevis for dette ene salg. i svarskrift af 15. april 2016 blev lab gruppen opfordret til at fremlæg-
ge dokumentation for, at der har fundet tre salg sted.
lab gruppen anfører her, at idet lars sørensen har anført, at to af forstærkerne tilhørte en be-
kendt, så måtte det være lars sørensen, der havde solgt dem til ham. dette er ikke korrekt. de
indkøbte forstærkere var af dårlig kvalitet, og havde en meget kort levetid. to af forstærkerne
gik således i stykker kort tid efter, at lars sørensen havde erhvervet dem. lars sørensen lånte
derfor to forstærkere af en bekendt.
det skal hertil bemærkes, at der heller ikke i det belagte materiale ligger dokumentation for, at
der skulle have fundet et salg sted mellem sound support eller lars sørensen og ejeren af to
forstærkere.
vedrørende lab gruppens bemærkning omkring antallet af forstærkere henvises til [det oven-
for herom anførte].
…
ad 7. kan ikke anerkendes, idet lars sørensen ikke har flere i sin varetægt, ligesom han ikke
har solgt andre end en enkelt til lab gruppens stråmand. det er derfor ikke praktisk muligt at
følge påstanden.
uddybende kan følgende bemærkes:
vedrørende lab gruppens påstand 7
lab gruppen anfører …, at der er fremlagt dokumentation for, at der er solgt to forstærkere.
jeg har ikke set dokumentation for, at der er solgt to forstærkere. jeg har alene set en kopi af et
skærmbillede, hvoraf det fremgår, at lars sørensen sælger to, hvilket ifølge lars sørensen er en
skrivefejl.
såfremt lab gruppen har dokumentation for, at der er solgt to forstærkere, opfordres lab
gruppen til at fremlægge dokumentation herfor.
det skal hertil bemærkes, at – som det også fremgår af sagens akter – lars sørensen alene har
købt én fp14000. det fremgår endvidere af de belagte dokumenter, at lars sørensen alene har
solgt én forstærker – nemlig til lab gruppen selv.
                                                   - 16 -
      den eneste dokumentation, som lab gruppen har fremlagt, er dokumentation indeholdende
      en skrivefejl.
      henset til at alt min klients materiale er blevet beslaglagt og fremlagt i denne sag, må det læg-
      ges til grund, at lab gruppens bevisbyrde er skærpet, idet sound supports samtlige interne
      oplysninger og transaktioner er fremlagt.
      …”
sø- og handelsrettens begrundelse og resultat
som anført indledningsvis har sound support under denne sag anerkendt at have krænket
lab gruppens varemærke- og designrettigheder samt markedsføringslovens § 1, og at der
kan nedlægges forbud, jf. lab gruppens påstande 1, 2 og 3. sound support har endvidere
anerkendt pligt til udlevering af produkter, jf. lab gruppens påstande 6 og 8.
alle disse påstande tages derfor til følge i overensstemmelse med deres ordlyd, og retten
skal derfor kun tage stilling til spørgsmålet om betaling vederlag og erstatning, jf. påstand 5,
samt et spørgsmål om tilbagekaldelse af solgte produkter, jf. påstand 7.
vederlag og erstatning (påstand 5)
retten bemærker først, at importen og markedsføringen af de omhandlede kopiforstærkere
har været erhvervsmæssig og derfor er omfattet af markedsføringsloven.
retten har herved navnlig lagt vægt på, at det dokumenterede salg af en kopiforstærker til
lab gruppen via lcd-media blev faktureret af sound support, og at lars sørensen har for-
klaret, at momsbeløbene i forbindelse med importen er blevet afløftet i virksomheden. den
omstændighed, at markedsføringen af produkterne (også) er sket på lars sørensens private
facebook-side kan under disse omstændigheder ikke føre til et andet resultat.
spørgsmålet om betaling af vederlag og erstatning skal som følge heraf ske på grundlag af
varemærkelovens § 43, designlovens § 37 og markedsføringslovens § 20.
                                                  - 17 -
vederlag
efter en samlet vurdering af oplysningerne i sagen finder retten, at det kan lægges til grund,
at sound support har importeret i alt 8 stk. kopiforstærkere – 7 stk. fp10000q og 1 fp14000.
retten har herved navnlig lagt vægt på e-mailen af 28. september 2012 fra sound support til
merrysound, hvorefter sound support bestilte 4 stk. fp10000q-kopier, samt e-mail-korres-
pondancen og commercial invoice fra november 2014, hvorefter sound support bestilte og
betalte for yderligere 3 stk. fp10000q-kopier og 1 fp14000-kopi. retten har således ikke fun-
det det godtgjort, at nogen af disse e-mails blot skulle være udtryk for en prisforespørgsel fra
sound supports side som forklaret af lars sørensen. antallet svarer derimod til, at der under
bevissikringsforretningen hos sound support i december 2014 netop blev beslaglagt 6 stk.
fp10000q-kopier og 1 fp14000-kopi, hvilket tillige passer med, at sound support inden da
havde solgt en af de oprindelige 7 fp10000q-kopier til lab gruppen via lcd-media. det
findes dog ej heller godtgjort, at sound support skulle have importeret yderligere 1 fp14000,
altså i alt 9 kopiforstærkere, som påstået af lab gruppen.
vederlaget i en sag af den foreliggende art skal i overensstemmelse med praksis beregnes på
grundlag af en fiktiv licensafgift på 25 %.
lab gruppen har gjort gældende, at de 25 % skal beregnes af de vejledende udsalgspriser
for de nye produkter. efter oplysningerne i sagen, herunder forklaringen fra lab gruppens
salgschef jonas bruun olsen og de fremlagte fakturaer fra lab gruppen, der alle angår salg
af brugte lab-forstærkere, må det imidlertid lægges til grund, at sound supports import og
markedsføring af kopiforstærkerne reelt alene har haft betydning for brugtmarkedet. retten
finder derfor, at vederlaget i denne sag skal beregnes på grundlag af lab-forstærkernes
brugtpris. ud fra de fremlagte fakturaer kan brugtprisen for en fp10000q og en fp14000
skønsmæssigt fastsættes til ca. halvdelen af nyprisen, dvs. ca. 18.000 kr. pr. forstærker.
som følge heraf kan vederlaget pr. importeret kopiforstærker opgøres til 4.500 kr., og sound
support skal derfor betale i alt 36.000 kr. til lab gruppen for de i alt 8 kopiforstærkere.
                                               - 18 -
erstatning
for så vidt angår opgørelsen af et muligt afsætningstab findes det efter det foreliggende kun
dokumenteret, at sound support har solgt 1 kopiforstærker, nemlig den fp10000q-kopi, der
blev solgt til lab gruppen via lcd-media som testkøb, og der er herefter ikke grundlag for
at pålægge sound support at betale erstatning til lab gruppen for afsætningstab.
for så vidt angår opgørelsen af eventuel markedsforstyrrelse bemærkes først, at retten under
denne sag alene skal forholde sig til, hvilken eventuel markedsforstyrrelse sound supports
import og markedsføring af kopiprodukter måtte have haft for lab gruppen, men ikke til,
at lab gruppen mere generelt har været generet af import af kopiprodukter også efter, at
sound supports kopiprodukter blev beslaglagt i december 2014.
efter det oplyste kan det lægges til grund, at sound supports import og markedsføring af
kopiprodukter har været meget begrænset og ophørte i december 2014, og lab gruppen har
ikke fremlagt nogen dokumentation for en markedsforstyrrelse af det påståede omfang. på
denne baggrund finder retten, at en godtgørelse for markedsforstyrrelse skønsmæssigt kan
ansættes til 14.000 kr.
sammenfatning
sound support skal herefter betale i alt 50.000 kr. i vederlag og erstatning til lab gruppen.
tilbagekaldelse (påstand 7)
da det efter det anførte kan lægges til grund, at sound support kun de facto har solgt 1
fp10000q-kopi, og at dette var til lab gruppen selv (testkøbet), er der ikke grundlag for at
pålægge sound support at tilbagekalde allerede solgte kopiforstærkere. sound support fri-
findes som følge heraf for påstand 7.
sagsomkostninger
efter sagens udfald skal sound support betale sagsomkostninger til lab gruppen. beløbet
fastsættes under hensyn til sagens omfang og forløb til i alt 37.800 kr. og dækker udgifter til
advokat med 30.000 kr. (inkl. moms) samt retsafgift beregnet i forhold til det vundne beløb.
                                               - 19 -
det bemærkes herved, at forbudspåstandene, der er anerkendt af sound support, er indgået
med selvstændig værdiansættelse ved beregningen af såvel advokatudgifter som retsfagift.
                                     thi kendes for ret:
o   det forbydes sound support v/lars sørensen at importere, eksportere, markedsføre eller
    på anden måde bringe i omsætning de i bilag 1 afbillede forstærkere i enhver variant.
o   det forbydes sound support v/lars sørensen at anvende betegnelserne ”fp10000q” og
    ”fp14000” eller dermed forvekslelige betegnelser for forstærkere i danmark.
o   det forbydes sound support v/lars sørensen at anvende betegnelsen ”lab.gruppen”,
    ”lab” eller dermed forvekslelige betegnelser i forbindelse med salg og markedsføring
    af forstærkere i eu.
o   sound support v/lars sørensen skal udlevere de i bilag 1 afbillede forstærkere, der er
    beslaglagt, til lab gruppen ab.
o   sound support v/lars sørensen skal udlevere, subsidiært under lab gruppen ab’s
    kontrol tilintetgøre, alle sound supports forstærkere, som afbilledet i bilag 1, som sound
    support har tilbagekaldt og/eller har i sin besiddelse, eller som sound support måtte få i
    sin besiddelse.
o   sound support v/lars sørensen skal til lab gruppen ab inden 14 dage betale 50.000 kr.
    med tillæg af procesrente fra den 31. marts 2015 samt 37.800 kr. i sagsomkostninger.
    sagsomkostningsbeløbet forrentes efter rentelovens § 8 a.
   jakob sørensen                      lotte wetterling                    christian hvidt
              - 20 -
            (sign.)
         ___ ___ ___
udskriftens rigtighed bekræftes
  sø- og handelsretten, den


source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
                                               dom
afsagt den 14. februar 2014 af vestre landsrets 6. afdeling (dommerne hanne kildal, henrik
estrup og mette vinding (kst.)) i ankesag
v.l. s–1965–13
anklagemyndigheden
mod
t
født den 6. oktober 1982
(advokat peter hjørne, københavn)
retten i hjørring har den 5. september 2013 afsagt dom i 1. instans (rettens nr. ktn-
1937/2013).
påstande
tiltalte har påstået formildelse, således at frakendelse af førerretten sker for 3½ år, og i øvrigt
stadfæstelse.
anklagemyndigheden har påstået skærpelse, således at bøden forhøjes til 25.000 kr., og i
øvrigt stadfæstelse.
tiltalte har ikke personligt været til stede under ankesagens behandling.
                                                - 2 -
supplerende oplysninger
der er for landsretten fremlagt oplysninger fra skat, hvoraf fremgår, at tiltaltes a-indkomst i
2013 udgjorde 240.393 kr.
landsrettens begrundelse og resultat
der er uanset de oplysninger om tiltaltes indtægtsforhold, der nu foreligger, ikke tilstrækkeligt
grundlag for at forhøje bøden.
overtrædelserne af færdselslovens § 53, stk. 1, og § 54, stk. 1, ville hver for sig have medført
ubetinget frakendelse af førerretten i 3 år. da overtrædelserne er sket ved samme kørsel,
tiltrædes det, at frakendelsestiden er fastsat til 5 år fra den 13. maj 2013, hvor førerretten
administrativt blev inddraget. det, som forsvareren med henvisning til niels waage,
spirituskørsel mv., 6. udgave, side 339 ff., har anført, kan ikke føre til et andet resultat.
landsretten stadfæster herefter dommen.
                                  t h i k e n d e s f o r r e t:
byrettens dom stadfæstes.
tiltalte skal betale sagens omkostninger for landsretten.